**FAKULTATIVNA NASTAVA – INFORMATIKA** 3. razred -ekonomist-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  | | --- | --- | | **ELEMENTI VREDNOVANJA** | **ŠTO OBUHVAĆA** | | **USVOJENOST ZNANJA** | činjenično znanje, razumijevanje koncepata, analiziranje, opisivanje, objašnjavanje, poznavanje pravila | | **RJEŠAVANJE PROBLEMA** | analiziranje i modeliranje problema, koraci rješavanja, pisanje algoritama, provjeravanje ispravnosti algoritama, strategije pretraživanja i prikupljanja, istraživanje, konstrukcija logičkoga sklopa, samostalnost u rješavanju problema | | **DIGITALNI SADRŽAJI I SURADNJA** | odabir primjerenih programa, vještina uporabe programa, komuniciranje u timu, suradnja na projektu, argumentiranje, predstavljanje svojih radova, odgovornost, samostalnost i promišljenost pri uporabi tehnologije te kvaliteta digitalnoga uratka | |

**Kriteriji za vrednovanje učenika**

**Vrednovanje za učenje**

* ljestvice procjene – popis aktivnosti ili zadataka koje učenik izvodi, a s pomoću kojeg sam prati realizaciju i uspješnost
* e-portfolio – zbirka digitalnih radova koju učenik izrađuje tijekom školovanja
* praćenje tijekom rada – uporaba *online* sustava za opažanje i davanje brzih povratnih informacija učenicima

**Vrednovanje kao učenje**

* interaktivne lekcije, zadatci ili simulacije
* odabir složenosti zadataka prema samoprocjeni te refleksija nakon rješavanja
* izlazne kartice (*exit ticket*) – učenici daju sebi i učiteljima jednostavnu povratnu informaciju (primjerice: razumio sam, trebam još malo učenja, nisam razumio), mogu biti unutar *online* sustava praćenja, e-portfolija ili u dijeljenim dokumentima
* vršnjačko vrednovanje kao dio suradničkih aktivnosti kojima vršnjaci prate rad u timu, pri čemu učenici odlučuju o kriterijima vrednovanja.

**Vrednovanje naučenoga**

* usmene provjere znanja
* pisane provjere i/ili provjere znanja na računalu
* e-portfolio – vrednuju se pojedini radovi prema zadanim ishodima učenja te napredovanje učenika tijekom školske godine
* učenički projekti – vrednuje se sudjelovanje učenika, razine aktivnosti, komunikacije i suradnje, projektna dokumentacija te krajnji rezultati projekta i njihovo predstavljanje
* uporaba *online* provjera koje su dio unutarnjega ili hibridnoga vrednovanja.

**Kriteriji za vrednovanje i ocjenjivanje učenika po elementima**

ELEMENT 1. **USVOJENOST ZNANJA**

|  |  |
| --- | --- |
| **Ocjena** | **Razina usvojenosti znanja** |
| Nedovoljan (1) | * teorijskih obrazloženja rada nema ili nisu točna * učenik ne poznaje činjenice i postupke u radu * šuti i ne sudjeluje u radu, * pogrešno tumači gradivo i radne postupke |
| Dovoljan (2) | * teorijska obrazloženja rada nisu potpuna i precizna * zna definirati pojmove, ali improvizira u izlaganju * radi bez sustavnosti * reproducira gradivo i radi bez zalaganja * u stanju je nabrojati, prepoznati, opisati nastavne sadržaje |
| Dobar (3) | * teorijska obrazloženja rada su točna, ali uz pomoć nastavnika * poznaje gradivo i prikladno ga izlaže * razumije i poznaje radne postupke * na postavljena pitanja daje točne odgovore uz pomoć nastavnika * u stanju je sažeti i razvrstati sadržaje |
| Vrlo dobar (4) | * teorijska obrazloženja rada su pretežno točna i precizna * ako u odgovorima daje objašnjenja, poznaje smisao rada * u stanju je davati objašnjenja za postupke rada i obrazlaže ih * primjerena upotreba termina |
| Odličan (5) | * teorijska obrazloženja rada su izuzetno točna i temeljita * u potpunosti i s razumijevanjem odgovara na postavljena pitanja * aktualizira stečena znanja |

ELEMENT 2**. RJEŠAVANJE PROBLEMA**

|  |  |
| --- | --- |
| **Ocjena** | **Razina rješavanja problema** |
| Nedovoljan (1) | * ne zna temeljne naredbe i postupke na računalu * uz veću pomoć nastavnika učenik ne uspijeva riješiti ni neke najjednostavnije zadatke. * pogrešno ispunjava zadaće * nije u stanju ni definirati ni objasniti najosnovnije postupke |
| Dovoljan (2) | * uz manju pomoć nastavnika rješava jednostavnije zadatke. * nepotpuno izrađuje praktične zadaće * nije sustavan pa i ne može stečeno znanje primijeniti u rješavanju problema * Učenik ima poteškoća u svladavanju gradiva, iako prilično nezainteresirano u zadovoljavajućoj granici primjenjuje temeljne naredbe i postupke na računalu |
| Dobar (3) | * samostalno i točno rješava jednostavnije postupke na računalu * učenik djelomično točno radi praktične zadaće * složenije zadatke može riješiti uz nastavnikovu pomoć |
| Vrlo dobar (4) | * učenik uglavnom logično i s razumijevanjem rabi naredbe na računalu, razumije tematiku te se upušta u samostalan rad s računalom i koristi se njime bez većih poteškoća * samostalno i točno rješava i složenije zadatke, a uz manju nastavnikovu pomoć i prilično složene. * učenik potpuno, uredno, kvalitativno izrađuje praktične zadatke * sposoban je raspravljati o usvojenom gradivu, uspoređivati činjenice i donositi zaključke |
| Odličan (5) | * Učenik kreativno rabi računalo, brzo shvaća, pokazuje izuzetno razumijevanje za rad s računalom. Bez pomoći nastavnika pronalazi prave naredbe * samostalno, brzo i točno rješava i složene zadatke . * pokazuje kreativnost, samostalnost i sposobnost prosudbe činjenica i gradiva, * u stanju je kroz rad uočiti značenje, protumačiti i samostalno djelovati |

**PISANA PROVJERA** provodise sa zadacima objektivnog tipa kako bi se utvrdilo poznavanje i razumijevanje pojmova i činjenica ili zadacima primjene naučenog. Moguće vrste zadataka su: dosjećanje (kratki odgovor), dopunjavanje, alternativni izbor, višestruki izbor, povezivanje,…

|  |  |  |  |  |  |
| --- | --- | --- | --- | --- | --- |
| **BROJ BODOVA (%)** | **0-49** | **50-60** | **61-77** | **78-90** | **91-100** |
| OCJENA | **1** | **2** | **3** | **4** | **5** |

ELEMENT 3. **DIGITALNI SADRŽAJI I SURADNJA**

|  |  |
| --- | --- |
| **Ocjena** | **Razina** |
| Nedovoljan (1) | * Učenik izražava nezainteresiranost za rad s računalom, izbjegava uporabu računala * učenik uglavnom šuti * nezainteresiran je za rad i odbija suradnju * ne izvršava zadane zadatke, nema potreban pribor za rad * ne sprema digitalne sadržaje |
| Dovoljan (2) | * odgovara kada je prozvan * nesamostalan je i nesustavan u radu * povremeno izvršava obveze * digitalne sadržaje sprema uz pomoć |
| Dobar (3) | * odgovara kada je prozvan i samostalno donosi zaključke * redovito izvršava obveze, ali isključivo radi ono što mora * sprema digitalne sadržaje i povremeno surađuje s ostalim učenicima |
| Vrlo dobar (4) | * učenik vrlo često redovito i kontinuirano sudjeluje u svim fazama nastavnog sata, * uglavnom samostalno donosi zaključke i postavlja pitanja * izvršava redovito postavljene zadatke * redovito daje pozitivan doprinos radnoj atmosferi kroz postavljanje pitanja i poticanja na rasprave * gotovo uvijek ima pribor za nastavu * sprema digitalne sadržaje i uglavnom surađuje s ostalim učenicima |
| Odličan (5) | * učenik redovito sudjeluje u svim fazama nastavnog sata, * redovito nosi pribor za nastavu * samostalno donosi zaključke i postavlja pitanja, * redovito izvršava obveze te koristi neobvezne izvore znanja i potiče radnu atmosferu u razredu * kreativno rješava probleme * samoinicijativno pomaže učenicima * sprema digitalne sadržaje i redovito surađuje s ostalim učenicima |